മുല്ലപ്പെരിയാറില് തമിഴ്നാട് നിശ്ചയിച്ച റൂള്കര്വ് പുനപരിശോധിക്കണമെന്ന് കേരളം സുപ്രീംകോടതിയില്പുതിയ അണക്കെട്ട് മാത്രമാണ് ശ്വാശ്വത പരിഹാരമെന്നും കേരളംA new dam in Mullaperiyar is the only solution says Kerala to SC mullapperiyardam ദില്ലി: പുതിയ അണക്കെട്ട് മാത്രമാണ് മുല്ലപ്പെരിയാര് വിഷയത്തില് ശ്വാശ്വത പരിഹാരമെന്ന് കേരളം സുപ്രീംകോടതിയില് മറുപടി നല്കി. തമിഴ്നാട് നിശ്ചയിച്ച റൂള്കര്വ് പുനപരിശോധിക്കണമെന്നും കേരളം സുപ്രീംകോടതിയെ അറിയിച്ചു. അതേസമയം മുല്ലപ്പെരിയാര് അണക്കെട്ടിലെ ജലനിരപ്പില് മാറ്റം വരുത്തേണ്ടതില്ലെന്ന മേല്നോട്ട സമിതിയുടെ റിപ്പോര്ട്ട് അംഗീകരിക്കരുതെന്ന് സുപ്രീംകോടതിയിലെ ഹര്ജിക്കാരനായ ജോ ജോസഫ് പറഞ്ഞു. സുപ്രീംകോടതിയില് നല്കിയ മറുപടി സത്യവാംങ്മൂലത്തിലാണ് ഈ ആവശ്യം. അശ്രദ്ധമായി അണക്കെട്ടിന്റെ സുരക്ഷ കൈകാര്യം ചെയ്യുന്ന ഉദ്യോഗസ്ഥര്ക്കെതിരെ നടപടി സ്വീകരിക്കണം. ജനങ്ങളുടെ ജീവന് വെച്ചാണ് ഇവര് കളിക്കുന്നത്. അണക്കെട്ടിന്റെ റൂള്കര്വും ഗേറ്റ് ഓപ്പറേഷന് ഷെഡ്യൂളും ഇതുവരെ അന്തിമമായിട്ടില്ല. സുരക്ഷ സംബന്ധിച്ച മാനദണ്ഡങ്ങള് കൃത്യമായി പാലിച്ചല്ല അണക്കെട്ട് പ്രവര്ത്തിപ്പിക്കുന്നത് എന്നും ജോ ജോസഫ് സുപ്രീംകോടതിയെ അറിയിച്ചു. മേല്നോട്ട സമിതിയുടെ റിപ്പോര്ട്ടില് സംസ്ഥാന സര്ക്കാരും ഉടന് സുപ്രീംകോടതിയില് മറുപടി സത്യവാംങ്മൂലം സമര്പ്പിക്കും. ഈമാസം പതിനൊന്നിനാണ് കേസ് സുപ്രീംകോടതി പരിഗണിക്കുക. മുല്ലപ്പെരിയാര് അണക്കെട്ടിലെ ജലനിരപ്പ് നവംബര് 10 വരെ 139.5 അടിയായി ക്രമീകരിക്കാനാണ് സുപ്രീംകോടതി ഉത്തരവിട്ടത്. ഈ അളവിന് മുകളില് ജലനിരപ്പ് ഉയര്ത്തണോ എന്നത് നവംബര് 11 ന് സുപ്രീംകോടതി പരിശോധിക്കും. മുല്ലപ്പെരിയാര് വിഷയത്തിലെ തര്ക്കം പരിഹരിക്കുന്നതില് മേല്നോട്ട സമിതി കാര്യക്ഷമമായി പ്രവര്ത്തിക്കണമെന്നും സുപ്രീം കോടതി ആവശ്യപ്പെട്ടിരുന്നു.